Papissaare sadam
Papissaare sadam on sadam Saare maakonnas Saaremaa vallas Rootsikülas. Sadama kaudu käib laevaliiklus Saaremaa ja Vilsandi vahel. Laevaliiklust korraldab AS Saarte Liinid. Sadama juures tegutseb ettevõttele OÜ Papissaar kuuluv kalatööstus, samuti on seal esimese maailmasõja aegsed Venemaa keisririigi sõjaväe Papisaare lennusadama vesilennukite angaarid. Sadama koordinaadid on 58° 21′ 37″ N, 21° 59′ 9″ E.